ROMÂNIA

JUDEŢUL CALARASI

COMUNA ALEXANDRU ODOBESCU

CONSILIUL LOCAL

**HOTĂRÂRE**

pentru aprobarea Regulamentului-cadru pentru înregistrarea și arhivarea contractelor de arenda depuse la Primăria/Consiliul local al comunei Alexandru Odobescu, județul Călărași

Având în vedere prevederile :

* art.120 alin.(1), art. 121 alin. (1) și alin. (2) din Constituția României, republicată;
* art. 7 alin. (2) din Codul Civil - adoptat prin Legea nr.287/2009;
* art. 1836-1850 din Codul civil referitoare la Contractul de arendare.
* art. 1178-1280 din Codul civil referitoare la contracte;
* Ordinului 37/2020 pentru aprobarea Normelor tehnice privind modul de completare a [registrului agricol](http://legislatie.just.ro/Public/DetaliiDocumentAfis/221968) pentru perioada 2020-2024
* art.6 din Legea nr.52/2003 privind transparenta decizionala in administrația publică, cu modificările si completările ulterioare;

Văzând :

* raportul secretarului general al comunei Alexandru Odobescu înregistrat sub nr.3228/03.08.2023;
* referatul de aprobare a d-lui Primar Eremia Niculae, înregistrat sub nr.3226/03.08.2023;
* proiectul de hotărâre nr. 3227/03.08.2023;
* avizul comisiei de specialitate juridică și de disciplină;

În temeiul art.129 alin.(1) și (14) și art. art.196 alin.1 lit. a din OUG nr.57/2019 privind Codul Administrativ, cu modificările și completările ulterioare ;

**HOTARASTE:**

**Art.1.** Se aprobă Regulamentul-cadru pentru înregistrarea și arhivarea contractelor de arenda depuse la Primăria/Consiliul local al comunei Alexandru Odobescu, județul Călărași, conform anexei care face parte integranta din prezenta hotărâre.

**Art. 2**. Prezenta hotărâre va fi dusă la îndeplinire de către Primarul Comunei Alexandru Odobescu, județul Călărași, prin grija secretarului general al comunei și a funcționarilor publici cu atribuții în completarea și ținerea la zi a registrelor agricole.

**Art.3.** Secretarul general al comunei Alexandru Odobescu, județul Călărași va comunica hotărârea la Instituția Prefectului județului Călărași, în vederea exercitării controlului de legalitate, d-lui Primar și funcționarilor publici cu atribuții în completarea și ținerea la zi a registrelor agricole din cadrul aparatului de specialitate al primarului comunei Alexandru Odobescu și o va afișa pentru aducere la cunoștință publică.

Președinte ședință, Contrasemnează,

Secretar general,

**David Victor** **Doinita ILIE**

Nr. 55

Adoptată la comuna Alexandru Odobescu

Astăzi: 08.08.2023

Adoptată cu 10 voturi pentru , împotrivă **0** , abțineri 0

**Anexa la HCL nr.55/08.08.2023**

**R E G U L A M E N T - C A D R U**

**pentru înregistrarea și arhivarea contractelor de arendă depuse la Primăria/Consiliul**

**Local al Comunei Alexandru Odobescu, județul Călărași**

I. Contractele de arendă se vor primi pentru înregistrarea lor în Registrul special de evidență a contractelor de arendă al Compartimentul Agricol din cadrul Primăriei Comunei Alexandru Odobescu, județul Călărași, de către persoana cu atribuții delegate, respectiv agentul agricol ca persoană responsabilă cu atribuții în completarea și ținerea la zi a registrelor agricole /înlocuitorul acesteia, încheiate în formă scrisă, în minim trei exemplare originale.

1.1. Contractele de arendă vor fi depuse pentru înregistrare la Compartimentul Agricol din cadrul Primăriei Comunei Alexandru Odobescu în termen de cel mult 30 de zile calendaristice de la data semnării acestora de către părțile contractante (termen stabilit în corelație cu prevederile art.120 alin.2 din Legea nr.227/2015 privind Codul fiscal, modificat).

1.2. Contractele de arendă vor fi însoțite de următoarele documente:

1. Pentru contractele încheiate de un arendator care are calitate fie de titular al dreptului de proprietate pentru care există emis un titlu de proprietate valabil (constituire drept de proprietate) sau alt act de proprietate, fie de moștenitor unic înscris în această calitate într-un titlu de proprietate eliberat de pe urma unui defunct (reconstituire drept de proprietate), este suficient să se anexeze o copie a titlului de proprietate și o copie a actului de identitate pentru arendator;
2. Pentru contractele încheiate de un arendator care are calitatea fie de coproprietar, alături de alți coproprietari, ai unui drept de proprietate pentru care s-a emis un titlu de proprietate valabil, fie de moștenitori alături de alți moștenitori înscriși într-un titlu de proprietate eliberat de pe urma unui defunct, se va anexa:
   1. copia titlului de proprietate;
   2. copia actului autentic din care reiese fie suprafața de teren ce revine fiecărui coproprietar/moștenitori, fie reiese cota din suprafața totală înscrisă în titlu de proprietate (dacă există);
   3. declarație pe propria răspundere privind calitatea de moștenitor și suprafața de teren utilizată(pentru cazurile în care nu se depune documentul enumerat la subpunctul b.2.);
   4. copia actului de identitate pentru arendator, inclusiv CUI pentru arendatorii-persoane juridice;
3. Pentru contractele încheiate de arendatori care reprezintă fie toți coproprietarii înscriși într-un act de proprietate valabil emis, fie toți moștenitorii înscriși într-un titlu de proprietate eliberat de pe urma unui defunct, este suficient să se anexeze o copie a titlului de proprietate, câte o copie a actelor de stare civilă și de identitate a tuturor proprietarilor;
4. Pentru contractele încheiate de arendatori care sunt alte persoane decât cele înscrise

într-un titlu de proprietate, se va anexa:

d.l. copia titlului de proprietate, de unde provine terenul;

* 1. copia documentului autentic din care să reiasă calitatea arendatorului, și anume: fie copia Certificatului de moștenitori eliberat de pe urma defunctului înscris în titlu de proprietate, fie copia Anexei 24 - stare civilă, eliberată de pe urma defunctului înscris în titlu de proprietate, fie Împuternicirea/ Procura/Mandatul autentic de reprezentare sau orice alt document din care să reiasă calitatea de proprietar al bunului imobil arendat;
  2. declarație autentica (notariala sau data in fata secretarului comunei) a tuturor moștenitorilor defunctului înscris in titlul de proprietate, din care sa reiasă ce suprafață de teren revine fiecăruia dintre ei din suprafață ce-i revine defunctului înscris in titlul de proprietate (pentru cazurile în care nu se depune unul din documentele enumerate la subpunctul d.2.);
  3. copia actului de identitate pentru arendatori.

a. e) chitanța de achitare a taxei de înregistrare.

II. Înregistrarea rezilierii/modificării contractele de arendă

1. Pentru înregistrarea rezilierii/modificării contractului de arendă, arendașul prezintă la Compartimentul Agricol din cadrul Primăriei Alexandru Odobescu, în termen de 30 de zile de la data operării modificărilor:

1. trei exemplare ale actului adițional;
2. chitanța de achitare a taxei de înregistrare.

2. Nu se vor înregistra și nu vor fi luate în considerare rezilieri/modificări ale contractelor de arendă fără acordul ambelor părți sau fără a exista o sentință definitivă pronunțată de instanța judecătorească.

3.Adresa de înaintare depusă de către Arendaș, însoțită de cele trei exemplare ale fiecărui Contract de arendare, va fi înregistrată în Registrul general de intrare-ieșire al Primăriei comunei Alexandru Odobescu, județul Călărași de către persoana responsabilă care înregistrează corespondența intrată în primărie și se va prezenta Primarului care sub rezoluție scrisă le va înainta spre verificare Secretarului comunei Alexandru Odobescu.

* 1. Contractele de arendă vor urma cursul unor verificări efectuate de către persoana cu atribuții delegate, respectiv agentul agricol ca persoană responsabilă cu atribuții în completarea și ținerea la zi a registrelor agricole, după cum urmează:
  + Secretarul comunei Alexandru Odobescu va verifica dacă adresa de înaintare depusă de către Arendaș a fost înregistrată în Registrul general de intrare-ieșire, poartă rezoluția scrisă a Primarului, sunt anexate contractele de arendare în câte trei exemplare originale și sunt însoțite de documentele prevăzute la punctul II. alin.3) din prezenta Procedură si va solicita agentului agricol să verifice dacă, în conformitate cu datele înscrise în registrele agricole, arendatorul este proprietarul sau utilizatorul terenului ce face obiectul arendării.
  + va verifica, în termen de 15 zile lucrătoare de la data depunerii acestora la Compartimentul Agricol din cadrul Primăriei Comunei Alexandru Odobescu, dacă sunt depuse contractele de arendă în trei exemplare originale, semnate (și ștampilate în cazul în care una sau ambele părți contractante sunt persoane juridice) și dacă sunt însoțite de documentele prevăzute la punctul 1.2. din prezenta Procedură;
  + va verifica dacă este respectat termenul de depunere spre înregistrare a contractelor de arendă, respectiv termenul de 30 de zile de la data semnării acestora de către părțile contractante;
  + în cazul în care documentația este completă și corect întocmită, va verifica dacă, în conformitate cu datele înscrise în registrele agricole, arendatorul este proprietarul terenului care face obiectul arendării;
  + dacă se constată nereguli cu ocazia verificărilor efectuate, nu va înregistra contractele de arendă și va proceda la returnarea documentației către Arendaș pentru completare, indicând ceea ce lipsește din documentație;
  + dacă nu se constată nereguli, pe baza documentației complete, va proceda la înregistrarea celor trei exemplare originale ale contractelor de arendă în Registrul special de înregistrare a contractelor de arendă.
  + în cazul înregistrării concomitente a mai mult de 10 contracte de arendă prezentate de unul și același arendaș, termenul indicat de verificare poate fi prelungit cu cel mult 10 zile.
  1. În cazul în care , ulterior înregistrării contractului de arendare, se emit documente de natură să modifice deținătorul terenului aflat într-un contract de arendare, respectivul contract de arendare va fi reziliat de drept.
  2. Exemplarul Contractului de arendă care rămâne la primărie, va fi înregistrat, semnat și ștampilat de primar și persoana cu atribuții delegate, respectiv agentul agricol ca persoană responsabilă cu atribuții în completarea și ținerea la zi a registrelor agricole, urmând a fi arhivat în ordinea înregistrării acestora în Dosarul special creat pentru contractele de arendă.
  3. Persoana responsabilă cu atribuții în completarea și ținerea la zi a registrelor agricole are obligația de a opera contractele de arendă în Registrul agricol, atât la Arendator, cât și la Arendaș.
  4. Prin grija persoanei responsabile cu atribuții în completarea și ținerea la zi a registrelor agricole celelalte două exemplare originale ale contractelor de arendă, înregistrate, semnate și ștampilate vor fi înmânate arendașului sub semnătură de primire.

Președinte ședință, Contrasemnează,

Secretar general,

**David Victor** **Doinita ILIE**